proxectonos/corpus_dominio_legal_administrativo_tmp huggingface dataset:
ORDE do 23 de maio de 2012 pola que se resolve a concesión de premios fin de carreira da Comunidade Autónoma de Galicia para o alumnado que remate os seus estudos universitarios no ano 2011 nas universidades do Sistema Universitario de Galicia.
Consellería de Cultura, Educación e Ordenación Universitaria — III. Outras disposicións — 05/06/2012

A Orde do 23 de decembro de 2011, DOG do 5 de xaneiro de 2012, convocaba os premios fin de carreira da Comunidade Autónoma de Galicia para o alumnado que remate os estudos universitarios no ano 2011 nas universidades do Sistema Universitario de Galicia.
De acordo co establecido no artigo 8 das bases da convocatoria, as listas provisionais foron expostas o día 28 de marzo de 2012. Os interesados dispuxeron dun prazo de reclamación comprendido entre o día 29 de marzo ao 12 de abril de 2012, podendo durante ese mesmo prazo os interesados formular reclamacións ou emendar erros e falta de documentos ante a Secretaría Xeral de Universidades.
Rematado este prazo, as solicitudes admitidas foron estudadas pola comisión avaliadora nomeada na propia orde de convocatoria.
En consecuencia, atendendo a proposta elaborada pola citada comisión, esta consellería,
Artigo 1.
Concederlle o premio fin de carreira da Comunidade Autónoma de Galicia ao alumnado universitario que rematou os seus estudos no ano 2011 nas universidades do SUG e que se relacionan no anexo I desta orde. O alumnado premiado recibirá unha contribución en metálico de 2.500 euros.
Artigo 2.
Denegarlle o premio aos solicitantes que figuran relacionados no anexo II desta orde e que foron admitidos para participar neste concurso, polas causas que neste se sinalan.
Artigo 3.
O incumprimento total ou parcial por parte dos beneficiarios de calquera das condicións establecidas na Orde de convocatoria do 23 de decembro de 2011 constituirá causa determinante de revogación da axuda e do seu reintegro total ou parcial, polo beneficiario, segundo o disposto no artigo 33 da Lei 9/2007, do 13 de xuño, de subvencións de Galicia.
Artigo 4.
Contra a presente orde, que esgota a vía administrativa, os interesados poderán interpoñer recurso potestativo de reposición ante o conselleiro de Educación e Ordenación Universitaria no prazo dun mes a partir do día seguinte ao da publicación desta no DOG, segundo o disposto nos artigos 116 e 117 da Lei 30/1992, de réxime xurídico das administracións públicas e do procedemento administrativo común, ou ben directamente o recurso contencioso-administrativo no prazo de dous meses ante o Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 23 de maio de 2012.
ORDE do 30 de maio de 2012 pola que se dispón o nomeamento dun vogal do Consello de Administración da Autoridade Portuaria de Marín e Ría de Pontevedra.
Consellería do Medio Rural e do Mar — II. Autoridades e persoal — 07/06/2012

O texto refundido da Lei de portos do Estado e da mariña mercante, Real decreto lexislativo 2/2011, do 5 de setembro, no seu artigo 30 atribúelles ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que se deberán facer necesariamente por proposta das administracións públicas e organismos e entidades que aqueles representen.
O acordo do Consello da Xunta de Galicia do 16 de setembro de 2010 faculta a persoa titular da consellería competente en materia de portos para o exercicio das devanditas competencias.
Polo exposto, en exercicio da facultade atribuída,
Por proposta do presidente do ente público Portos do Estado, o nomeamento como vogal no Consello de Administración da Autoridade Portuaria de Marín e Ría de Pontevedra de Ricardo Aguilar Argenti.
Santiago de Compostela, 30 de maio de 2012.
RESOLUCIÓN do 25 de maio de 2012, da Xerencia do Servizo Galego de Saúde, pola que se determina o inicio dos procedementos de nomeamento de persoal emérito.
Servizo Galego de Saúde — III. Outras disposicións — 07/06/2012

A Orde do 27 de outubro de 2010 pola que se desenvolve o procedemento para o nomeamento e prórroga de persoal emérito no ámbito sanitario establece no seu artigo 2 que mediante resolución da Xerencia do Servizo Galego de Saúde se habilitará un prazo para a presentación das solicitudes de nomeamento de persoal emérito polas corporacións e institucións públicas relacionadas co ámbito sanitario; que se sinalará o momento en que as xerencias de Xestión Integrada, de Atención Primaria ou de Atención Especializada deberán iniciar os procedementos para o nomeamento de persoal emérito e, por último, que se especificará o número de persoas que poderán ser nomeadas persoal emérito.
En desenvolvemento da devandita previsión,
Primeiro. As xerencias de Xestión Integrada, de Atención Primaria ou de Atención Especializada deberán iniciar, se é o caso, os procedementos para o nomeamento de persoal emérito na data de entrada en vigor desta resolución.
Segundo. As corporacións e institucións públicas relacionadas co ámbito sanitario poderán presentar as solicitudes de nomeamento de persoal emérito, no prazo de 10 días contados desde a entrada en vigor desta resolución ante as xerencias de Xestión Integrada, de Atención Primaria ou de Atención Especializada, que se correspondan co posto de traballo que desempeñaba antes da súa xubilación a persoa cuxo nomeamento se solicita.
Terceiro. Determinar que o número de persoas que poderán ser nomeadas persoal emérito ao abeiro desta resolución será de tres.
Esta resolución entrará en vigor o día seguinte ao da súa publicación no
Diario Oficial de Galicia
.
Santiago de Compostela, 25 de maio de 2012.
RESOLUCIÓN do 28 de maio de 2012 pola que se acorda a publicación dunha encomenda de xestión do IGVS a concellos con áreas de rehabilitación declaradas.
Instituto Galego da Vivenda e Solo — III. Outras disposicións — 07/06/2012

De conformidade co previsto no artigo 9.3 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia (DOG n.º 251, do 31 de decembro), dáse publicidade á encomenda de xestión realizada polo Instituto Galego da Vivenda e Solo a 38 concellos con áreas de rehabilitación declaradas, formalizada a través de convenios de colaboración, coas características e para os concellos que de seguido se relacionan:
Obxecto:
Tramitacións necesarias de tipo técnico referidas ás vivendas acollidas ou que se vaian a incorporar ao Programa Aluga dentro do seu ámbito municipal, taxación de rendas e, se é o caso, comprobación das reformas ou reparacións nas vivendas, e revisión das facturas de obras, no marco do establecido no Decreto 84/2010, do 27 de maio, polo que se regula o Programa Aluga, para o fomento do aluguer de vivendas na Comunidade Autónoma de Galicia.
Natureza e alcance:
Encomenda de xestión intersubxectiva ao abeiro do previsto no artigo 9 da Lei 16/2010.
Vixencia:
Desde o 24 de abril de 2012 ata 31 de decembro de 2012 todos os concellos a excepción do Concello de Marín que ten vixencia a partir do 15 de maio.
Finalización anticipada:
1. Por incumprimento total ou parcial.
2. Por mutuo acordo.
Ámbito: todo o concello.
Relación de concellos aos cales se lles encomenda a xestión:
A Coruña:
– A Coruña.
– Betanzos.
– Corcubión.
– Ferrol.
– Mugardos.
– Muros.
– Neda.
– Noia.
– Padrón.
– Rianxo.
– Santiago de Compostela.
Lugo:
– Chantada.
– Lourenzá.
– Lugo.
– Mondoñedo.
– Monforte de Lemos.
– Quiroga.
– Ribadeo.
– Sarria.
– Sober.
– Vilalba.
– Viveiro.
Ourense:
– Allariz.
– Castro Caldelas.
– Celanova.
– Ourense.
– Ribadavia.
– Verín.
– Vilar de Santos.
Pontevedra:
– Baiona.
– Cambados.
– Cangas.
– Marín.
– Poio.
– Pontevedra.
– Tui.
– Vigo.
– Vilagarcía de Arousa.
Santiago de Compostela, 28 de maio de 2012.
RESOLUCIÓN do 25 de maio de 2012, da Dirección Xeral de Educación, Formación Profesional e Innovación Educativa, pola que se convoca a proba para a obtención do título de bacharel para maiores de vinte anos e se ditan instrucións para a súa realización.
Consellería de Cultura, Educación e Ordenación Universitaria — III. Outras disposicións — 07/06/2012

A Orde do 10 de febreiro de 2012, DOG do 21 de febreiro, pola que se regula a proba para a obtención do título de bacharel para persoas maiores de vinte anos, establece os obxectivos e características desa proba e prevé no seu artigo 4 que a Dirección Xeral de Educación, Formación Profesional e Innovación Educativa realizará a súa convocatoria ou convocatorias anuais, sinalando os centros onde terán lugar e as súas datas de inscrición e de realización.
En consecuencia, e ao abeiro da autorización que figura na disposición derradeira primeira da mencionada orde,
Convocar a proba para a obtención do título de bacharel para maiores de vinte anos no ano 2012, nas modalidades de ciencias e tecnoloxía e humanidades e ciencias sociais, conforme se dispón nas epígrafes seguintes:
1. Condicións das persoas aspirantes.
Poderán participar nestas probas as persoas que cumpran os seguintes requisitos:
a) Ser maior de 20 anos ou cumprir esa idade no ano 2012.
b) Non estar en posesión do título de bacharel ou de calquera outro título declarado equivalente para os efectos académicos.
c) Non estar a cursar ensinanzas de bacharelato en ningunha das súas modalidades ou réximes nin ter estado matriculado nesas ensinanzas no curso escolar 2012-2013.
O incumprimento dalgún destes requisitos suporá a anulación da inscrición na convocatoria das probas e dos posibles resultados académicos obtidos nelas.
2. Centros e datas de inscrición e de realización das probas.
3. Inscrición.
4. Listas de admitidos e reclamacións.
5. Tribunais.
6. Características da proba.
7. Normas de realización.
8. Certificación e expedición do título.
Disposición derradeira única.
Esta resolución entrará en vigor o día seguinte ao da súa publicación no Diario Oficial de Galicia.
Santiago de Compostela, 25 de maio de 2012.
ORDE do 30 de maio de 2012 pola que se dispón o cesamento dun vogal do Consello de Administración da Autoridade Portuaria da Coruña.
Consellería do Medio Rural e do Mar — II. Autoridades e persoal — 07/06/2012

O texto refundido da Lei de portos do Estado e da mariña mercante, Real decreto lexislativo 2/2011, do 5 de setembro, no seu artigo 30 atribúelles ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que se deberán facer necesariamente por proposta das administracións públicas e organismos e entidades que aqueles representen.
O acordo do Consello da Xunta de Galicia do 16 de setembro de 2010 faculta a persoa titular da consellería competente en materia de portos para o exercicio das devanditas competencias.
Polo exposto, en exercicio da facultade atribuída,
Por proposta do presidente do ente público Portos do Estado, o cesamento de José Manuel Pose Mesura como vogal no Consello de Administración da Autoridade Portuaria da Coruña, agradecéndolle os servizos prestados.
Santiago de Compostela, 30 de maio de 2012.
ORDE do 30 de maio de 2012 pola que se dispón o cesamento dun vogal do Consello de Administración da Autoridade Portuaria de Marín e Ría de Pontevedra.
Consellería do Medio Rural e do Mar — II. Autoridades e persoal — 07/06/2012

O texto refundido da Lei de portos do Estado e da mariña mercante, Real decreto lexislativo 2/2011, do 5 de setembro, no seu artigo 30 atribúelles ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que se deberán facer necesariamente por proposta das administracións públicas e organismos e entidades que aqueles representen.
O acordo do Consello da Xunta de Galicia do 16 de setembro de 2010 faculta a persoa titular da consellería competente en materia de portos para o exercicio das devanditas competencias.
Polo exposto, en exercicio da facultade atribuída,
Por proposta do presidente do ente público Portos do Estado, o cesamento de Teresa Casal García como vogal no Consello de Administración da Autoridade Portuaria de Marín e Ría de Pontevedra, agradecéndolle os servizos prestados.
Santiago de Compostela, 30 de maio de 2012.
ORDE do 30 de maio de 2012 pola que se dispón o cesamento dun vogal do Consello de Administración da Autoridade Portuaria de Vilagarcía de Arousa.
Consellería do Medio Rural e do Mar — II. Autoridades e persoal — 07/06/2012

O texto refundido da Lei de portos do Estado e da mariña mercante, Real decreto lexislativo 2/2011, do 5 de setembro, no seu artigo 30 atribúelles ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que se deberán facer necesariamente por proposta das administracións públicas e organismos e entidades que aqueles representen.
O acordo do Consello da Xunta de Galicia do 16 de setembro de 2010 faculta a persoa titular da consellería competente en materia de portos para o exercicio das devanditas competencias.
Polo exposto, en exercicio da facultade atribuída,
Por proposta do presidente do ente público Portos do Estado, o cesamento de Manuel Rodríguez Cuervo como vogal no Consello de Administración da Autoridade Portuaria de Vilagarcía de Arousa, agradecéndolle os servizos prestados.
Santiago de Compostela, 30 de maio de 2012.
ORDE do 30 de maio de 2012 pola que se dispón o cesamento dun vogal do Consello de Administración da Autoridade Portuaria de Vigo.
Consellería do Medio Rural e do Mar — II. Autoridades e persoal — 07/06/2012

O texto refundido da Lei de portos do Estado e da mariña mercante, Real decreto lexislativo 2/2011, do 5 de setembro, no seu artigo 30 atribúelles ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que se deberán facer necesariamente por proposta das administracións públicas e organismos e entidades que aqueles representen.
O acordo do Consello da Xunta de Galicia do 16 de setembro de 2010 faculta a persoa titular da consellería competente en materia de portos para o exercicio das devanditas competencias.
Polo exposto, en exercicio da facultade atribuída,
Por proposta do presidente do ente público Portos do Estado, o cesamento de Teresa Pisano Avello como vogal no Consello de Administración da Autoridade Portuaria de Vigo, agradecéndolle os servizos prestados.
Santiago de Compostela, 30 de maio de 2012.
ORDE do 30 de maio de 2012 pola que se dispón o cesamento dun vogal do Consello de Administración da Autoridade Portuaria de Ferrol-San Cibrao.
Consellería do Medio Rural e do Mar — II. Autoridades e persoal — 07/06/2012

O texto refundido da Lei de portos do Estado e da mariña mercante, Real decreto lexislativo 2/2011, do 5 de setembro, no seu artigo 30 atribúelles ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que se deberán facer necesariamente por proposta das administracións públicas e organismos e entidades que aqueles representen.
O acordo do Consello da Xunta de Galicia do 16 de setembro de 2010 faculta a persoa titular da consellería competente en materia de portos para o exercicio das devanditas competencias.
Polo exposto, en exercicio da facultade atribuída,
Por proposta do presidente do ente público Portos do Estado, o cesamento de Francisco José Cortés Uría como vogal no Consello de Administración da Autoridade Portuaria de Ferrol-San Cibrao, agradecéndolle os servizos prestados.
Santiago de Compostela, 30 de maio de 2012.
RESOLUCIÓN do 28 de maio de 2012, da Dirección Xeral da Función Pública, pola que se emprazan os interesados no recurso contencioso-administrativo P.O. 229/2011, interposto pola Federación de Servizos á Cidadanía (CC.OO. Galicia).
Consellería de Facenda — III. Outras disposicións — 06/06/2012

A Dirección Xeral da Función Pública recibiu da Sala do Contencioso-Administrativo do Tribunal Superior de Xustiza de Galicia providencia pola que se admite a trámite o recurso contencioso-administrativo P.O. 229/2011, interposto pola Federación de Servizos á Cidadanía (CC.OO. Galicia), contra a Resolución do 17 de decembro de 2010 pola que se ordena a publicación do Acordo do Consello da Xunta de Galicia do 16 de decembro de 2010 pola que aproba a relación de postos de traballo da Consellería de Facenda da Xunta de Galicia.
En consecuencia, esta dirección xeral acordou nesta data e de conformidade co disposto no artigo 49 da Lei 29/1998, do 13 de xullo, reguladora da xurisdición contencioso-administrativa, a remisión do correspondente expediente administrativo á referida sala, o que se notifica para xeral coñecemento de todas as persoas interesadas no procedemento e se emprazan para que poidan comparecer como parte nos autos na Sala do Contencioso-Administrativo do Tribunal Superior de Xustiza de Galicia no prazo de 9 (nove) días, contados desde o seguinte ao da publicación desta resolución no
Diario Oficial de Galicia
.
Santiago de Compostela, 28 de maio de 2012.
RESOLUCIÓN do 25 de maio de 2012, da Dirección Xeral da Función Pública, pola que se emprazan os interesados no recurso contencioso-administrativo P.A. 72/2012, interposto por Ana María Sánchez Miniño.
Consellería de Facenda — III. Outras disposicións — 06/06/2012

A Dirección Xeral da Función Pública recibiu do Xulgado do Contencioso-Administrativo número 3 de Pontevedra providencia pola que se admite a trámite o recurso contencioso-administrativo P.A. 72/2012, interposto por Ana María Sánchez Miniño, contra a Resolución do 27 de decembro de 2011 pola que se ordena a publicación do Acordo do Consello da Xunta de Galicia do 23 de decembro de 2011 polo que se aproba a modificación da relación de postos de traballo da Consellería de Traballo e Benestar (DOG n.º 8, do 12 de xaneiro de 2012).
En consecuencia, esta dirección xeral acordou nesta data, de conformidade co disposto no artigo 49 da Lei 29/1998, do 13 de xullo, reguladora da xurisdición contencioso-administrativa, a remisión do correspondente expediente administrativo ao referido xulgado. O que se notifica para xeral coñecemento de todas as persoas interesadas no procedemento, que son emprazadas para que poidan comparecer como parte nos autos no Xulgado do Contencioso-Administrativo número tres de Pontevedra no prazo de nove días, contados desde o seguinte ao da publicación desta resolución no
Diario Oficial de Galicia
.
Santiago de Compostela, 25 de maio de 2012.
RESOLUCIÓN do 24 de maio de 2012, da Dirección Xeral da Función Pública, pola que se emprazan os interesados no recurso contencioso-administrativo P.O. 309/2011 interposto por Xosé Daniel Piñeiro Villares.
Consellería de Facenda — III. Outras disposicións — 06/06/2012

A Dirección Xeral da Función Pública recibiu da Sala do Contencioso-Administrativo do Tribunal Superior de Xustiza de Galicia providencia pola que se admite a trámite o recurso contencioso-administrativo P.O. 309/2011, interposto por Xosé Daniel Piñeiro Villares, contra a Resolución do 2 de xaneiro de 2011 pola que se ordena a publicación do Acordo do Consello da Xunta de Galicia, do 30 de decembro de 2010, que aproba a relación de postos de traballo nos departamentos da Administración da Xunta de Galicia referentes aos procesos de consolidación da disposición transitoria décima do V Convenio colectivo único do persoal laboral da Xunta de Galicia (DOG n.º 4, do 7 de xaneiro de 2011).
En consecuencia, esta dirección xeral acordou nesta data, e de conformidade co disposto no artigo 49 da Lei 29/1998, do 13 de xullo, reguladora da xurisdición contencioso-administrativa, a remisión do correspondente expediente administrativo á referida sala, o que se notifica para xeral coñecemento de todas as persoas interesadas no procedemento e son emprazados para que poidan comparecer como parte nos autos na Sala do Contencioso-Administrativo do Tribunal Superior de Xustiza de Galicia no prazo de nove (9) días, contados desde o seguinte ao da publicación desta resolución no Diario Oficial de Galicia.
Santiago de Compostela, 24 de maio de 2012.
CORRECCIÓN de erros. Orde do 25 de xuño de 2012 pola que se establecen as bases reguladoras das axudas para a moratoria dos préstamos vinculados coa mellora de explotacións e incorporación das persoas mozas á actividade agraria, e se convocan para o ano 2012.
Consellería do Medio Rural e do Mar — III. Outras disposicións — 10/07/2012

Advertido erro na dita orde, publicada no
Diario Oficial de Galicia
nº 126, do 3 de xullo, cómpre facer a oportuna corrección:
Na páxina 26389, no artigo 3, punto 2, onde di: «...e terán que ser certificados con anterioridade ao remate dese prazo de execución.», debe dicir: «....e terán que ser certificados con anterioridade ao remate do prazo de solicitude da axuda a que fai referencia esta orde».
RESOLUCIÓN do 26 de xuño de 2012, da Dirección Xeral de Promoción do Emprego, pola que se dá publicidade ás axudas concedidas ao abeiro da Orde do 21 de febreiro de 2011 pola que se establecen as bases reguladoras dos programas para a promoción da integración laboral das persoas con discapacidade en centros especiais de emprego e de subvencións ás unidades de apoio á actividade profesional no marco dos servizos de axuste persoal e social dos centros especiais de emprego e se procede á súa convocatoria para o ano 2011 (Diario Oficial de Galicia número 42, do 2 de marzo de 2011).
Consellería de Traballo e Benestar — III. Outras disposicións — 10/07/2012

En cumprimento do disposto no artigo 15.1 da Lei 9/2007, do 13 de xuño, de subvencións de Galicia
Ordenar a publicación no
Diario Oficial de Galicia
das subvencións concedidas con cargo ás aplicacións orzamentarias 12.04.322C.470.1, 12.04.322C.470.2, 12.04.322C.481.0 e 12.04.322C.481.1 ao abeiro da Orde do 21 de febreiro de 2011 pola que se establecen as bases reguladoras dos programas para a promoción da integración laboral das persoas con discapacidade en centros especiais de emprego e de subvencións ás unidades de apoio á actividade profesional no marco dos servizos de axuste persoal e social dos centros especiais de emprego e da Orde do 4 de agosto de 2011 (
Diario Oficial de Galicia
número 157, do 18 de agosto) pola que se ampliaron os créditos das ditas aplicacións.
Convocatoria: Orde do 21 de febreiro de 2011 pola que se establecen as bases reguladoras dos programas para a promoción da integración laboral das persoas con discapacidade en centros especiais de emprego e de subvencións ás unidades de apoio á actividade profesional no marco dos servizos de axuste persoal e social dos centros especiais de emprego, e se procede á súa convocatoria para o ano 2011 (
Diario Oficial de Galicia
número 42, do 2 de marzo de 2011).
Santiago de Compostela, 26 de xuño de 2012
RESOLUCIÓN do 31 de maio de 2012, da Dirección Xeral de Xustiza, pola que se modifica a Resolución do 7 de maio de 2008 pola que se regulan as substitucións entre funcionarios ao servizo da Administración de xustiza en Galicia.
Consellería de Presidencia, Administracións Públicas e Xustiza — I. Disposicións xerais — 04/07/2012

Pola Resolución do 7 de maio de 2008, da Dirección Xeral de Xustiza (DOG núm. 93, do 15 de maio), regulouse a provisión de forma temporal, mediante substitucións, dos postos de traballo reservados aos funcionarios integrantes dos corpos xerais ao servizo da Administración de xustiza; sistema previsto no artigo 74.1 do Real decreto 1451/2005, do 7 de decembro, polo que se aproba o Regulamento de ingreso, provisión de postos de traballo e promoción profesional do dito persoal. A través da devandita resolución reguláronse, así mesmo, as atribucións de funcións entre os membros do corpo de auxilio xudicial da mesma localidade, previstas no artigo 39.2 do dito regulamento.
Posteriormente, en trámite de execución de sentenza, o Tribunal Superior de Xustiza de Galicia ditou unha Resolución do 2 de abril de 2012 na que se declara nulo de pleno dereito o inciso final do artigo 8 da Resolución do 7 de maio de 2008,
Modifícase a Resolución do 7 de maio de 2008, da Dirección Xeral de Xustiza, pola que se regulan as substitucións entre funcionarios ao servizo da Administración de xustiza en Galicia nos seguintes termos:
Primeiro. O artigo oito queda redactado como segue:
«Artigo 8. Retribución
1. Os funcionarios que realicen a substitución nun corpo inmediato superior terán dereito ás retribucións complementarias do posto que desempeñen por substitución, segundo o previsto no artigo 74.5 do Real decreto 1451/2005».
Segundo. Recursos
Contra esta resolución, que esgota a vía administrativa, poderase interpor recurso de reposición ante o director xeral de Xustiza no prazo dun mes, ou recurso contencioso-administrativo ante o órgano competente no prazo de dous meses. Ambos os dous prazos contaranse a partir do día seguinte ao da publicación desta resolución no Diario Oficial de Galicia.
Disposición derradeira única
Esta resolución entrará en vigor o día seguinte ao da súa publicación no Diario Oficial de Galicia.
Santiago de Compostela, 31 de maio de 2012
RESOLUCIÓN do 26 de xuño de 2012, da Dirección Xeral de Promoción do Emprego, pola que se dá publicidade ás axudas concedidas ao abeiro da Orde do 17 de marzo de 2011 pola que se establecen as bases reguladoras do Programa para a promoción do emprego autónomo, cofinanciado polo Fondo Social Europeo, e se procede á súa convocatoria para o ano 2011 (DOG núm. 60, do 25 de marzo).
Consellería de Traballo e Benestar — III. Outras disposicións — 10/07/2012

En cumprimento do disposto no artigo 15.1 da Lei 9/2007, do 13 de xuño, de subvencións de Galicia,
Ordenar a publicación no Diario Oficial de Galicia das subvencións concedidas con cargo ás aplicacións orzamentarias 12.04.322C.470.1 e 12.04.322C.472.2, ao abeiro da Orde do 17 de marzo de 2011 pola que se establecen as bases reguladoras do Programa para a promoción do emprego autónomo, cofinanciado polo Fondo Social Europeo, e se procede á súa convocatoria para o ano 2011, e da Orde do 19 de xullo de 2011 (Diario Oficial de Galicia número 145, do 29 de xullo), da Orde do 27 de setembro de 2011 (Diario Oficial de Galicia número 194, do 10 de outubro), da Orde do 16 de decembro de 2011 (Diario Oficial de Galicia número 242, do 21 de decembro) polas que se ampliaron os créditos das ditas aplicacións.
O Programa de promoción do emprego autónomo está cofinanciado polo Fondo Social Europeo, nunha porcentaxe do 80 por cento, a través do Programa operativo do FSE de Galicia 2007-2013, número CCI 2007 ES 051 PO 004, aprobado pola Decisión da Comisión Europea do 18 de decembro de 2011, no marco de programación 2007-2013.
Convocatoria: Orde do 17 de marzo de 2011 pola que se establecen as bases reguladoras do Programa para a promoción do emprego autónomo, cofinanciado polo Fondo Social Europeo, e se procede á súa convocatoria para o ano 2011 (Diario Oficial de Galicia número 60, do 25 de marzo).
Santiago de Compostela, 26 de xuño de 2012
ORDE do 19 de xuño de 2012 pola que se modifica a autorización do centro privado Colegio Hogar Caixanova, do concello de Vigo.
Consellería de Cultura, Educación e Ordenación Universitaria — III. Outras disposicións — 05/07/2012

O representante legal do centro privado Colegio Hogar Caixanova, do concello de Vigo (Pontevedra), solicita o cambio de titularidade, e o cambio da súa denominación específica pola de Colegio Hogar Novacaixagalicia.
O 29 de novembro de 2010 autorízase a escritura de constitución da Caixa de Aforros de Galicia, Vigo, Ourense e Pontevedra
(Novacaixagalicia)
, por fusión das entidades
Caixa de Aforros de Vigo
, Ourense e Pontevedra
(Caixanova) e Caixa de Aforros de Galicia, Caixa Galicia, que se extinguen.
A Xefatura Territorial da Consellería de Cultura, Educación e Ordenación Universitaria de Pontevedra, achega o expediente cos correspondentes informes de acordo co Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias e coa Orde do 20 de setembro de 1995 que o desenvolve.
Por isto, por proposta da Dirección Xeral de Centros e Recursos Humanos,
Primeiro. Autorizar o cambio de titularidade do centro privado Colegio Hogar Caixanova, código 36011609, a favor de Novacaixagalicia.
O cambio de titularidade non afectará o réxime de funcionamento do centro.
Segundo. Autorizar o cambio de denominación que pasa a ser CPR Colegio Hogar Novacaixagalicia.
Terceiro. O centro queda obrigado ao cumprimento da normativa vixente e a solicitar a oportuna revisión cando teña que modificarse calquera dos datos que se sinalan nesta orde.
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no
Diario Oficial de Galicia
, segundo o disposto nos artigos 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común, ou ben, directamente, o recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 19 de xuño de 2012
ORDE do 2 de xullo de 2012 pola que se amplía a dotación orzamentaria para a concesión das axudas da Orde do 27 de decembro de 2011 pola que establecen as bases reguladoras das axudas para o fomento da silvicultura en bosques no medio rural, en concorrencia competitiva, cofinanciadas co Fondo Europeo Agrícola de Desenvolvemento Rural (Feader) no marco do PDR de Galicia 2007-2013.
Consellería do Medio Rural e do Mar — III. Outras disposicións — 09/07/2012

O día 5 de xaneiro de 2012, a Consellería do Medio Rural publicou a Orde do 27 de decembro de 2011 (DOG núm. 4, do 5 de xaneiro de 2012) pola que se establecen as bases reguladoras das axudas para o fomento da silvicultura en bosques no medio rural, en concorrencia competitiva, cofinanciadas co Fondo Europeo Agrícola de Desenvolvemento Rural (Feader) no marco do PDR de Galicia 2007-2013 e se convocan para o ano 2012.
No seu artigo 14 precísanse as aplicacións orzamentarias e o importe económico previsto para o financiamento das ditas axudas e sinálase que as dotacións iniciais se poderán incrementar.
Coa finalidade de poder amparar todas as solicitudes de axudas ao fomento da silvicultura en bosques no medio rural, no marco das axudas ao desenvolvemento rural en Galicia e posto que a dotación inicial resulta insuficiente, cómpre, mediante esta orde, ampliar a dotación orzamentaria consignada inicialmente para a concesión das mencionadas axudas.
En consecuencia, de conformidade co previsto no artigo 30.1.3 do Estatuto de autonomía de Galicia e no uso das facultades que me confire a Lei 9/2007, do 13 de xuño, de subvencións de Galicia, de acordo co disposto na Lei 1/1983, do 22 de febreiro, reguladora da Xunta e da súa Presidencia, e demais normativa concorrente,
Ampliar a dotación orzamentaria asignada á Orde do 27 de decembro de 2011 pola que se establecen as bases reguladoras das axudas para o fomento da silvicultura en bosques no medio rural, en concorrencia competitiva, cofinanciadas co Fondo Europeo Agrícola de Desenvolvemento Rural (Feader) no marco do PDR de Galicia 2007-2013, con cargo ás dispoñibilidades orzamentarias existentes na aplicación 16.20.713B.770.0 por importe de 4.000.000,00 de euros, nas seguintes anualidades:
– Ano 2012: 1.000.000,00 de euros.
– Ano 2013: 3.000.000,00 de euros.
Como resultado desta ampliación, o orzamento total asignado a esta orde, no exercicio do ano 2012 e 2013, ascende ás seguintes cantidades:
– Ano 2012: 2.000.000,00 de euros na aplicación orzamentaria 16.20.713B.770.0.
– Ano 2013: 6.000.000,00 de euros na aplicación orzamentaria 16.20.713B.770.0.
Esta dotación poderá ser incrementada con fondos comunitarios, do Estado, ou da Comunidade Autónoma.
Santiago de Compostela, 2 de xullo de 2012
RESOLUCIÓN do 26 de xuño de 2012, da Secretaría Xeral Técnica da Consellería de Economía e Industria, pola que se dá publicidade aos convenios de colaboración subscritos por esta consellería no primeiro cuadrimestre do ano 2012.
Consellería de Economía e Industria — III. Outras disposicións — 09/07/2012

O artigo 11 da Lei 4/2006, do 30 de xuño, de transparencia e boas prácticas na Administración pública galega (DOG nº 136, do 14 de xullo), impón a cada consellería da Xunta de Galicia a obriga de publicar, no Diario Oficial de Galicia, unha relación dos convenios de colaboración subscritos no cuadrimestre anterior.
En consecuencia, e para dar cumprimento a esa obriga,
Dar publicidade á relación dos convenios subscritos pola Consellería de Economía e Industria nos meses de xaneiro, febreiro, marzo e abril do ano 2012, que se incorpora como anexo a esta resolución.
Santiago de Compostela, 26 de xuño de 2012
RESOLUCIÓN do 2 de xullo de 2012 pola que se aproban e fan públicas as relacións definitivas de admitidos e excluídos ás probas para a obtención da habilitación do persoal de acceso a espectáculos públicos e actividades recreativas, así como a composición do tribunal cualificador, e a data, a hora e o lugar de realización das probas.
Academia Galega de Seguridade Pública — III. Outras disposicións — 04/07/2012

En virtude da Resolución do 7 de xuño de 2012, da Dirección Xeral da Academia Galega de Seguridade Pública, publicada no
Diario Oficial de Galicia
número 114, do vernes 15 de xuño de 2012, aprobáronse as listaxes provisionais de admitidos e excluídos ás probas para a obtención da habilitación do persoal de acceso a espectáculos públicos e actividades recreativas.
Unha vez transcorrido o prazo establecido para a presentación de emendas sobre as ditas relacións de admitidos e excluídos, esta dirección xeral
Aprobar as listaxes definitivas de admitidos e excluídos as probas para a obtención da habilitación do persoal de acceso a espectáculos públicos e actividades recreativas.
A listaxe definitiva de aspirantes excluídos figura publicada como anexo a esta resolución.
A listaxe definitiva de aspirantes admitidos poderá consultarse a través da páxina web oficial da Academia Galega de Seguridade Pública, http://agasp.xunta.es, e nelas farase constar, así mesmo, se está exento ou non da proba de coñecemento do idioma galego.
Composición do tribunal cualificador.
1. O tribunal cualificador das probas correspondentes a esta convocatoria está formado polos seguintes membros titulares e suplentes:
2. A súa actuación e funcionamento rexerase polo disposto para os órganos colexiados na Lei 30/1992, do 26 de novembro, de réxime xurídico das administracións públicas e do procedemento administrativo común.
Desenvolvemento das probas:
Convócase aos aspirantes que figuran na listaxe de admitidos para a realización das probas, que terán lugar o vindeiro día 11 de xullo de 2012 na sede da Academia Galega de Seguridade Pública, sita na avda. da Cultura, s/n. A Estrada.
A actuación dos/das aspirantes terá lugar por orde alfabético:
– Proba de coñecementos:
Ás 9.30 horas.
– Proba psicolóxica:
Ás 11.30 horas.
Os aspirantes deberán ir provistos de DNI ou documento acreditativo da súa identidade, a xuízo do tribunal, así como de bolígrafo de cor azul.
A Estrada, 2 de xullo de 2012
RESOLUCIÓN do 26 de xuño de 2012, da Dirección Xeral da Función Pública, pola que se emprazan os interesados no recurso contencioso-administrativo P.O. 615/2011, interposto por Enrique Diego Fernández Pérez.
Consellería de Facenda — III. Outras disposicións — 05/07/2012

A Dirección Xeral da Función Pública recibiu da Sala do Contencioso-Administrativo do Tribunal Superior de Xustiza de Galicia providencia pola que se admite a trámite o recurso contencioso-administrativo P.O. 615/2011, interposto por Enrique Diego Fernández Pérez, contra a Resolución do 11 de abril de 2011 pola que se ordena a publicación do Acordo do Consello da Xunta de Galicia, do 10 de marzo de 2011, que aproba a relación de postos de traballo da Consellería do Mar (DOG nº 78, do 20 de abril).
En consecuencia, esta dirección xeral acordou nesta data e de conformidade co disposto no artigo 49 da Lei 29/1998, do 13 de xullo, reguladora da xurisdición contencioso-administrativa, a remisión do correspondente expediente administrativo á referida sala, o que se notifica para xeral coñecemento de todas as persoas interesadas no procedemento e emprázanse para que poidan comparecer como parte nos autos na Sala do Contencioso-Administrativo do Tribunal Superior de Xustiza de Galicia no prazo de nove (9) días, contado desde o seguinte ao da publicación desta resolución no Diario Oficial de Galicia.
Santiago de Compostela, 26 de xuño de 2012
RESOLUCIÓN do 13 de xuño de 2012, da Dirección Xeral de Relacións Laborais, pola que se ordena o rexistro, o depósito e a publicación no Diario Oficial de Galicia do acordo da comisión paritaria do convenio de actores e actrices de teatro de Galicia relativo á aprobación das táboas salariais para o ano 2012.
Consellería de Traballo e Benestar — III. Outras disposicións — 04/07/2012

Visto o acordo polo que se aproban as táboas salariais do ano 2012, que subscribiu a comisión paritaria do convenio de actores e actrices de teatro de Galicia, na xuntanza que tivo lugar o 17 de abril de 2012, e de conformidade co disposto no artigo 90.2 e 3 do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos traballadores, e no Real decreto 713/2010, do 28 de maio, sobre rexistro e depósito de convenios e acordos colectivos de traballo.
Esta dirección xeral,
Primeiro. Ordenar o seu rexistro e depósito no Rexistro de Convenios e Acordos Colectivos de Traballo da Comunidade Autónoma de Galicia, creado mediante Orde do 29 de outubro de 2010 (DOG nº 222, do 18 de novembro).
Segundo. Dispoñer a súa publicación no Diario Oficial de Galicia.
Santiago de Compostela, 13 de xuño de 2012
En Santiago de Compostela, ás 12.00 horas do día 17 de abril de 2012 na sede do Consello Galego de Relacións Laborais, sito na rúa Algalia de Abaixo, 24-baixo, reúnese a comisión paritaria do convenio colectivo autonómico de actores e actrices de teatro de Galicia, asistindo as persoas a continuación sinaladas:
– Representación empresarial:
– Representación sindical:
O motivo da presente xuntanza é a revisión e aprobación da táboas salariais do convenio colectivo de actores e actrices de teatro de Galicia para o ano 2012.
Logo das oportunas deliberacións e debate, sobre a cuestión obxecto de tratamento pola presente comisión, procede reflectir en acta o seguinte.
1. En relación cos incrementos salariais do convenio colectivo para o ano 2012 a comisión acorda proceder á actualización das táboas salariais, que se achegan como anexo 1 á presente acta, conforme a suba do IPC do ano 2011 (2,4%), e acorda aprazar a suba do 5% correspondente ao acordado para o ano 2012 ata o vindeiro ano.
2. A comisión delega no persoal habilitado do Consello Galego de Relacións Laborais para proceder á realización dos trámites de depósito, rexistro e publicación das anteditas táboas ante autoridade laboral.
E non tendo máis asuntos que tratar, levántase a reunión sendo as 13.30 horas do día da data e redacta para o seu efecto a presente acta que asinan por duplicado exemplar todos os asistentes.
Compañías «A»:
Compañías «B»:
ORDE do 22 de xuño de 2012 pola que se resolve definitivamente a convocatoria de prazas destinadas ao profesorado para a realización de itinerarios formativos para a mellora da súa competencia lingüística e comunicativa, relativos ao Programa integral de aprendizaxe de linguas estranxeiras (PIALE) para o ano 2012.
Consellería de Cultura, Educación e Ordenación Universitaria — III. Outras disposicións — 04/07/2012

De conformidade co establecido no artigo 8 da Orde desta consellería do 23 de xaneiro de 2012 pola que se convocan prazas destinadas ao profesorado para a realización de itinerarios formativos para a mellora da súa competencia lingüística e comunicativa, relativos ao Programa integral de aprendizaxe de linguas estranxeiras (PIALE), para o ano 2012, esta consellería
Primeiro. Adxudicar as actividades formativas ao profesorado que se relaciona no anexo desta orde.
Segundo. Contra esta resolución as persoas interesadas poden interpor recurso potestativo de reposición ante o conselleiro de Cultura, Educación e Ordenación Universitaria, no prazo dun mes contado a partir do día seguinte ao da súa publicación no DOG, segundo o disposto nos artigos 116 e 117 da Lei 30/1992, de réxime xurídico das administracións públicas e do procedemento administrativo común, ou ben directamente o recurso contencioso-administrativo no prazo de dous meses ante o Tribunal Superior de Xustiza de Galicia, de conformidade coa Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 22 de xuño de 2012
– Lista de suplentes
RESOLUCIÓN do 25 de xuño de 2012, da Dirección Xeral de Relacións Exteriores e coa Unión Europea, pola que se fan públicas as axudas concedidas ao abeiro da Orde do 30 de decembro de 2011, da Consellería de Presidencia, Administracións Públicas e Xustiza, pola que se aproban as bases reguladoras da concesión de subvencións, en réxime de concorrencia competitiva, para a execución de proxectos para actividades de educación para o desenvolvemento e para a consolidación e fortalecemento de organizacións non gobernamentais de desenvolvemento.
Consellería de Presidencia, Administracións Públicas e Xustiza — III. Outras disposicións — 04/07/2012

Conforme o establecido no artigo 20 da Orde do 30 de decembro de 2011, da Consellería de Presidencia, Administracións Públicas e Xustiza, pola que se aproban as bases reguladoras da concesión de subvencións, en réxime de concorrencia competitiva, para a execución de proxectos para actividades de educación para o desenvolvemento e para a consolidación e fortalecemento de organizacións non gobernamentais de desenvolvemento, unha vez ultimada a concesión de axudas, publicarase no
Diario Oficial de Galicia
a relación das concedidas con indicación das entidades beneficiarias, contía e finalidade. Na súa virtude,
Publicar no
Diario Oficial de Galicia
as axudas concedidas por resolución do director xeral de Relacións Exteriores e coa Unión Europea (por competencia delegada en virtude da orde de convocatoria, de conformidade co artigo 3.4 da Orde do 22 de setembro de 2011) do 20 de marzo de 2012 para a execución de:
– 15 proxectos para actividades de educación para o desenvolvemento por un importe total de trescentos sesenta e catro mil seiscentos dezasete euros (364.617,00 euros), nas contías, beneficiarios e finalidade que se relacionan no anexo I desta resolución.
– 6 proxectos para axudas para a consolidación e o fortalecemento de ONGD por un importe total cento quince mil seiscentos cincuenta e un euros (115.651,00 euros), nas contías, beneficiarios e finalidade que se relacionan no anexo II desta resolución.
Santiago de Compostela, 25 de xuño de 2012
RESOLUCIÓN do 25 de xuño de 2012, da Dirección Xeral de Relacións Exteriores e coa Unión Europea, pola que se fan públicas as axudas concedidas ao abeiro da Orde do 30 de decembro de 2011, da Consellería de Presidencia, Administracións Públicas e Xustiza, pola que se aproban as bases reguladoras da concesión de subvencións, en réxime de concorrencia competitiva, para a execución de proxectos e de microproxectos de cooperación para o desenvolvemento no exterior promovidos polos axentes de cooperación.
Consellería de Presidencia, Administracións Públicas e Xustiza — III. Outras disposicións — 04/07/2012

Conforme o establecido no artigo 21 da Orde do 30 de decembro de 2011, da Consellería de Presidencia, Administracións Públicas e Xustiza, pola que se aproban as bases reguladoras da concesión de subvencións, en réxime de concorrencia competitiva, para a execución de proxectos e de microproxectos de cooperación para o desenvolvemento no exterior promovidos polos axentes de cooperación, unha vez ultimada a concesión de axudas, publicarase no Diario Oficial de Galicia a relación das concedidas con indicación das entidades beneficiarias, contía, país de execución do proxecto e finalidade.
Na súa virtude,
Publicar no Diario Oficial de Galicia as axudas concedidas por resolución do director xeral de Relacións Exteriores e coa Unión Europea (por competencia delegada en virtude da orde de convocatoria, de conformidade co artigo 3.4 da Orde do 22 de setembro de 2011) do 2 de maio de 2012 para a execución de:
– 21 proxectos de cooperación para o desenvolvemento no exterior polas organizacións non gobernamentais de cooperación ao desenvolvemento (ONGD), por un importe global de tres millóns trescentos cincuenta e sete mil seiscentos trinta e nove euros (3.357.639 €), nas contías, beneficiarios, finalidade, país de execución e aplicacións orzamentarias que se relacionan no anexo I desta resolución.
– 6 proxectos de cooperación para o desenvolvemento no exterior polos outros axentes de cooperación (universidades, sindicatos, empresas ou organizacións empresariais e comunidades galegas no exterior) por un importe global de oitocentos oitenta e un mil setenta e oito euros (881.078 €), nas contías, beneficiarios, finalidade, país de execución e aplicacións orzamentarias que se relacionan no anexo II desta resolución.
– 4 microproxectos de cooperación para o desenvolvemento no exterior polas organizacións non gobernamentais de cooperación ao desenvolvemento (ONGD), por un importe global de oitenta e sete mil setecentos sesenta e oito euros (87.768 €), nas contías, beneficiarios, finalidade, país de execución e aplicacións orzamentarias que se relacionan no anexo III desta resolución.
Santiago de Compostela, 25 de xuño de 2012
CORRECCIÓN de erros.
Consellería de Presidencia, Administracións Públicas e Xustiza — III. Outras disposicións — 05/07/2012

Advertidos erros no DOG do día 2 de xullo de 2012, cómpre facer a seguinte corrección:
Onde di: «Nº 130 Luns, 2 de xullo de 2012», debe dicir: «Nº 125 Luns, 2 de xullo de 2012».
EDICTO (A91/12).
Tribunal de Contas (Sección de Axuizamento - Departamento Primeiro) — III. Outras disposicións — 06/07/2012

Por este edicto faise público, para dar cumprimento ao acordado pola conselleira do Departamento Primeiro da Sección de Axuizamento do Tribunal de Contas, por providencia do trece de xuño de dous mil doce, ditada no procedemento de reintegro por alcance A91/12, do ramo de comunidades autónomas (Consellería do Mar) que no dito tribunal se segue xuízo contable con motivo de presuntas irregularidades na xestión económico-financeira no Consello Regulador da Denominación de Orixe Protexida Mexillón de Galicia que poderían xerar responsabilidade contable, o cal se fai saber coa finalidade de que os legalmente habilitados para o mantemento ou oposición á pretensión de responsabilidade contable poidan comparecer nos autos en forma dentro do prazo de nove días.
Madrid, 13 de xuño de 2012
RESOLUCIÓN do 25 de xuño de 2012 pola que se dá publicidade aos avais concedidos polo Instituto Galego de Promoción Económica (Igape) no primeiro trimestre de 2012.
Instituto Galego de Promoción Económica — III. Outras disposicións — 06/07/2012

O artigo 13.2 do Decreto 284/1994, do 15 de setembro, de regulación de avais do Instituto Galego de Promoción Económica, establece que aos avais concedidos polo Igape se lles dará publicidade no
Diario Oficial de Galicia
.
En virtude do exposto anteriormente,
Un. Dar publicidade aos avais concedidos polo Consello de Dirección do Instituto Galego de Promoción Económica (Igape):
Dous. Dar publicidade aos avais concedidos mediante resolución do presidente do Igape en virtude do convenio polo que se establece unha liña de avais do Igape para facilitarlles ás empresas galegas o acceso ao financiamento operativo adicional:
Santiago de Compostela, 25 de xuño de 2012